### Beslutninger

Tilbagesendes Magistratsafdelingen for Børn og Unge med bemærkning, at byrådet i sit møde den 9. april 2025 har vedtaget Magistratens foranstående indstilling af 1. april 2025.

Enhedslisten de Rød-Grønnes byrådsgruppe kunne ikke tiltræde indstillingen.

###

.

### Resume

Folkeskoleforligskredsen indgik i marts 2024 en aftale om Folkeskolens Kvalitetsprogram. Aftalen er efterfølgende blevet omsat i en række ændringer af folkeskoleloven, der blev vedtaget i december 2024.

Kvalitetsprogrammet indeholder 33 initiativer, der samlet set skal muliggøre mere frisættelse af folkeskolen, mere indflydelse til skolebestyrelserne, mere praktisk undervisning og valgfrihed til de ældste elever samt tiltag til at styrke ro og rammer for alle elever (jf. bilag 1). Hovedparten af initiativerne træder i kraft fra skoleåret 2025/26.

Byrådet har allerede behandlet et af hovedelementerne i programmet, nemlig juniormesterlære. Med denne indstilling behandles og udmøntes den resterende del af programmet, herunder de elementer, der kræver kommunalpolitisk stillingtagen.

Børn og Unge lægger med indstillingen op til, at grundtanken om frisættelse og mindre styring afspejles tydeligt i udmøntningen. Skolerne gives således fagligt og økonomisk råderum til at tilrettelægge indsatserne lokalt. Programmet medfører dog samtidig en række nye opgaver og bindinger til skolerne.

### Beslutningspunkter

Det indstilles:

At 1) Det delegeres til skolerne at beslutte, om de vil reducere undervisningstiden til det samlede årlige mini-mumstimetal med henblik på lokal prioritering af ressourcerne.

At 2) Udmøntningen af den styrkede indsats i dansk og matematik for de fagligt mest udfordrede elever i 1.-9. klasse forankres lokalt på den enkelte skole understøttet af Børn og Unges fællesfunktioner.

At 3) Byrådet ophæver byrådsbeslutningen fra 2019 om, at skolerne skal tilbyde alle elever i udskolingen frivillig erhvervspraktik, da erhvervspraktik nu er obligatorisk.

At 4) SFO tilføres budget svarende til udvidelsen af åbningstiden, så serviceniveauet holdes konstant, svarende til ca. 28 mio. kr. årligt. Finansieres indenfor økonomien i kvalitetsprogrammet.

At 5) Den foreslåede budgettilførsel til SFO indarbejdes med 48,6 procent i forældrebetalingen pr. 1. august 2025.

At 6) De bevillingsmæssige konsekvenser tiltrædes jf. afsnit 6 og bilag 2.

At 7) Midlerne i den statslige tildelingspulje til flere pædagogiske kompetencer tæt på eleverne tilføres Børn og Unge, når midlerne fra august 2029 indgår i bloktilskuddet. Det drejer sig om ca. 9 mio. kr. årligt i [adresse].

At 8) Der tilføjes et enhedsbeløb til skolemodellen til regulering af betalingen for de praktiske undervisningsforløb i juniormesterlære på erhvervsskolerne.

### Borgmesterens Afdelings påtegning

Fremsendes til Magistraten. Borgmesterens Afdeling har ingen bemærkninger til indstillingen.

### Sagsforløb

Udvalg: Magistraten

Dato: 01-04-2025

Palle Andreasen: 8

Fremsendes til [adresse] med bemærkning, at Magistraten i mødet den 1. april 2025 anbefaler, at byrådet tiltræder Magistratsafdelingen for Børn og Unges indstilling af 21. marts 2025.